《予伤时不古知老将至叹息成诗呈诸同志》
元代·朱希晦

泾水何曾混渭流，心忘宠辱自无忧。底须老执扬雄戟，且复閒寻范蠡舟。

不见越裳来白雉，徒闻蜀岭过金牛。由来感慨关人事，回首春风忆旧游。

作者简介：温州乐清人。顺帝至正末隐居瑶山，与四明吴主一、萧台赵彦铭吟咏雁山中，称雁山三老。明初荐于朝，命未至而卒。有《云松巢集》。